CELEX: 62009CN0254
Language: sk
Date: 2009-07-09 00:00:00
Title: Vec C-254/09 P: Odvolanie podané 9. júla 2009 : Calvin Klein Trademark Trust proti rozsudku Súdu prvého stupňa (šiesta komora) zo 7. mája 2009 vo veci T-185/07, Calvin Klein Trademark Trust/ÚHVT a Zafra Marroquineros, S.L.

29.8.2009   
            
            
               SK
            
            
               Úradný vestník Európskej únie
            
            
               C 205/29
            
         Odvolanie podané 9. júla 2009: Calvin Klein Trademark Trust proti rozsudku Súdu prvého stupňa (šiesta komora) zo 7. mája 2009 vo veci T-185/07, Calvin Klein Trademark Trust/ÚHVT a Zafra Marroquineros, S.L.
   (Vec C-254/09 P)
   2009/C 205/50
   Jazyk konania: španielčina
   
      Účastníci konania
   
   
      Odvolateľ: Calvin Klein Trademark Trust (v zastúpení: T. Andrade Boué, abogado)
   
      Ďalší účastníci konania: Úrad pre harmonizáciu vnútorného trhu (ochranné známky a vzory) a Zafra Marroquineros, S.L.
   
      Návrhy odvolateľa
   
   
               —
            
            
               zrušiť rozsudok Súdu prvého stupňa (šiesta komora) zo 7. mája 2009 vo veci T-185/07,
            
         
               —
            
            
               zaviazať ÚHVT a Zafra Marroquineros, S.L. na náhradu trov konania.
            
         
      Odvolacie dôvody a hlavné tvrdenia
   
   Porušenie judikatúry týkajúcej sa výkladu článku 8 ods. 1 nariadenia č. 40/94 (1) o ochrannej známke Spoločenstva, podľa ktorej treba zohľadniť všetky faktory, ktoré charakterizujú konkrétny prípad: z právneho hľadiska nebola posúdená skutočnosť, že prihlasovateľ ochrannej známky Spoločenstva použil uvedenú ochrannú známku na skopírovanie všeobecne známych ochranných známok cK, pričom na základe jeho vlastných aktov bolo preukázané, že písmená CK predstavujú časť ochrannej známky Spoločenstva, ktorá má najväčšiu rozlišovaciu spôsobilosť.
   Porušenie článku 8 ods. 5 nariadenia č. 40/94, pretože nebola analyzovaná všeobecná známosť kolidujúcich známok v rámci tohto článku.
   
      (1)  Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, 1994, s. 1; Mim. vyd. 17/001, s. 146).